Diari Oficial de la Generalitat Valenciana


Sumari del DOGV 5823, del 07-08-2008 (2008/9739)

ORDE de 22 de juliol de 2008, de la Conselleria d'Educació, per la qual es resolen els expedients d'incorporació, pròrroga i de modificació dels concerts educatius d'Educació Infantil, Educació Especial, Educació Primària, Educació Secundària Obligatòria, Batxillerat i Cicles Formatius.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5823

Data del DOGV
:   07-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9739


Data del document
:   22-07-2008

Organisme emissor
:   Conselleria d'Educació

Tipus de document
:   Ordre

Descriptors 

:   * ensenyament secundari
    * educació especial
    * ensenyament professional
    * centre d'ensenyament
    * ensenyament privat
    * educació preescolar
    * ensenyament primari

ORDE de 22 de juliol de 2008, de la Conselleria d'Educació, per la qual es resolen els expedients d'incorporació, pròrroga i de modificació dels concerts educatius d'Educació Infantil, Educació Especial, Educació Primària, Educació Secundària Obligatòria, Batxillerat i Cicles Formatius. [2008/9739]
Els expedients sobre incorporació, pròrroga i modificació de concerts educatius han sigut incoats d'ofici o a instància dels titulars dels centres docents privats, segons el que establix el Reial Decret 2377/85, de 18 de desembre, pel qual s'aprova el Reglament de Normes Bàsiques sobre Concerts Educatius (BOE núm. 310 de 27.12.1985) i l'Orde de 29 de desembre de 2004, de la Conselleria de Cultura, Educació i Esport, que establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars, la renovació, la pròrroga, o la modificació d'estos i per la qual s'aproven els models de documents administratius en què s'han de formalitzar els esmentats convenis o concerts (DOGV núm. 4.923 de 13.01.2005) i l'Orde de 8 de maig de 2007, de la Conselleria de Cultura, Educació i Esport, per la qual s'establix el procediment que han de seguir els centres docents de la Comunitat Valenciana per a sol·licitar la modificació o incorporació al règim de concerts educatius en règim singular corresponent al primer curs de Batxillerat, i per la qual es modifiquen els models de sol·licituds i documents administratius aprovats per l'Orde de 29 de desembre de 2004 (DOCV núm. 5.510, d'11.05.2007).
S'han tingut en compte les consignacions pressupostàries existents en les línies de subvenció, previstes en els vigents pressupostos de la Generalitat, per al finançament amb fons públics de les ensenyances que s'han d'impartir en els centres docents privats acollits al règim de concerts educatius.
En les direccions territorials competents en matèria educativa s'han tramitat els expedients de sol·licitud. La Inspecció Educativa i els directors territorials d'Educació han emés els informes preceptius, així com les comissions territorials de Concerts, en l'àmbit de les seues competències.
La Direcció General d'Ordenació i Centres Docents, després, si és el cas, de l'audiència prèvia als interessats, ha elevat la proposta corresponent.
De conformitat amb la Llei Orgànica 8/1985, de 3 de juliol, reguladora del Dret a l'Educació (BOE núm. 159, de 04.07.1985); la Llei Orgànica 2/2006, de 3 de maig, d'Educació (BOE núm. 106, de 04.05.2006); el Reial Decret 2377/1985, de 18 de desembre, modificat pel Reial Decret 139/1989, de 10 de febrer (BOE núm. 36, d'11.02.1989) i l'Orde de 29 de desembre de 2004, de la Conselleria de Cultura, Educació i Esport, per la qual es dicta el procediment que s'ha de seguir per a sol·licitar l'accés al règim de concerts previstos en la Llei Orgànica 8/1985, de 3 de juliol, a la Comunitat Valenciana (DOGV núm. 4.923, de 13.01.2005) i la renovació, pròrroga o modificació d'estos i l'Orde de 8 de maig de 2007, de la Conselleria de Cultura, Educació i Esport (DOCV núm. 5.510, d'11.05.2007).
Vista la proposta de la Direcció General d'Ordenació i Centres Docents de data 22 de juliol de 2008.
Per tot el que s'ha dit anteriorment, d'acord amb el que preveu l'article 7 del Reial Decret 2377/1985, i fent ús de les atribucions conferides per l'article 28.e) de la Llei 5/1983, de 30 de desembre, del Consell,
ORDENE
Primer
Estimar o desestimar, segons el que s'ha establit per a cada un dels casos en els annexos de la present orde, les sol·licituds formulades pels titulars dels centres i les modificacions tramitades d'ofici sobre les matèries següents:
1. Incorporació al règim de concerts educatius.
2. Pròrroga dels concerts educatius provisionals subscrits al seu dia entre els centres i la conselleria competent en matèria educativa.
3. Modificacions per alteració del nombre d'unitats.
Tot això referit a les etapes o nivells, nombre d'unitats expressades i pels motius que s'indiquen en els annexos a què es referix l'apartat nové de la present orde.
En els annexos, pel que fa a l'etapa de Batxillerat, es diferencien les unitats convencionals i les mixtes. S'entendrà per unitat mixta aquella que agrupe alumnat de més d'una modalitat de Batxillerat i que es podrà desdoblar en les assignatures corresponents a cada modalitat.
Pel que fa a les unitats d'Educació Especial, Suport a la Integració, tant d'Educació Primària com d'Educació Secundària, es diferencien les unitats convencionals i les corresponents a mitja jornada, tal com s'establix en els mòduls econòmics de distribució de fons públics per a sosteniment de centres concertats de la Llei 15/2007, de 27 de desembre, de la Generalitat, de Pressupostos per a l'exercici 2008 (DOCV núm. 5.670, de 31.12.2007).
Segon
D'acord amb el que preveu l'apartat 15 de l'Orde de 29 de desembre de 2004, els concerts que es formalitzen per aprovació de la present orde tindran les característiques i la duració següents:
1. Educació Infantil (segon cicle), Educació Primària, Educació Especial i Educació Secundària Obligatòria: concert de règim general amb efectes des de l'inici del curs acadèmic 2008/2009 fins a la finalització del curs.
2. Batxillerat i Cicles Formatius, concerts de règim singular amb efectes des de l'inici del curs acadèmic 2008/2009 fins a la finalització del curs.
Tercer
En el cas de Cicles Formatius de grau mitjà o superior:
Les unitats de primer curs per a les quals s'aprova el concert seran, per a cada centre, les que s'expressen en els annexos a què es referix l'apartat nové de la present orde, sempre que després de la comprovació prèvia de la Inspecció Educativa s'hagen constituït, incloent-hi el període extraordinari de presentació de sol·licituds, per un nombre mínim de:
1. Quinze alumnes, en termes generals.
2. Dotze alumnes en els cicles de les famílies següents: Manteniment de Vehicles Autopropulsats, Indústries Alimentàries, Manteniment i Servicis a la Producció, Electricitat i Electrònica, Fabricació Mecànica, Activitats Agràries, Fusta i Moble i Tèxtil, Confecció i Pell.
Esta relació d'alumnes per unitats serà exigida en tots els centres que actualment tinguen concertades unitats de Cicles Formatius de grau mitjà o superior.
El titular del centre serà responsable del compliment del requisit en el moment de la firma del concert; si s'incomplix, serà causa d'extinció del concert educatiu. Tot això de conformitat amb els articles 16 i 47.h) del Reial Decret 2377/1985, de 18 de desembre. Així mateix, les direccions territorials sol·licitaran a la Inspecció Educativa informe sobre el seu compliment, el qual s'haurà d'emetre al final del termini de matrícula i previament a la firma del concert.
Les unitats de segon curs dels Cicles Formatius de grau mitjà o superior, destinades exclusivament a la realització de la Formació en Centres de Treball, s'agruparan quan es tracte dels mateixos cicles, o de cicles amb la mateixa titulació requerida per a impartir-los, i sempre que no sobrepassen els 20 alumnes que realitzen l'FCT (Formació de Centres de Treball).
No se subscriuran els concerts amb aquells centres docents els cicles formatius dels quals no arriben al nombre mínim d'alumnes especificat en este apartat. Això suposarà, si és el cas, la modificació del concert que tenien subscrit per al curs 2005/2006 fins a la finalització del curs 2008/2009. Les direccions territorials emetran un informe que serà tramés a la Direcció General d'Ordenació i Centres Docents abans de l'inici del pròxim curs, de les unitats de primer i segon curs que no hagen arribat al nombre mínim d'alumnes per a estar concertades. La Direcció General d'Ordenació i Centres Docents, amb audiència prèvia a l'interessat, formularà la corresponent proposta al conseller d'Educació on es faça pública la resolució efectiva final.
Els cicles o unitats que no hagen obtingut el nombre mínim d'alumnes no es consideraran concertats ni constaran en el document a firmar corresponent i, si és el cas, esta circumstància suposarà la modificació del concert que ja tenien firmat per al període des del curs 2005/2006 fins a la finalització del curs 2008/2009. Esta circumstància l'hauran de notificar les direccions territorials a la Direcció General d'Ordenació i Centres Docents, abans de l'inici del pròxim curs, a fi que la dita Direcció General puga redactar la proposta d'orde on es faça pública la resolució efectiva final. Tot això de conformitat amb el que establix l'article quint de l'Orde de 29 de desembre de 2004 de la Conselleria de Cultura, Educació i Esport.
Quart
Els titulars dels centres privats beneficiaris d'una resolució totalment o parcialment estimatòria d'un expedient d'incorporació, pròrroga o modificació de concerts educatius hauran d'acreditar, amb caràcter previ a la firma del corresponent document administratiu amb la Conselleria d'Educació, que continuen mantenint la titularitat del centre i que es troben al corrent de les seues obligacions tributàries i davant de la Seguretat Social.
Quint
La documentació que s'ha d'aportar és la que s'indica en l'apartat sèptim de l'Orde de 29 de desembre de 2004, de la Conselleria de Cultura, Educació i Esport.
Sext
Transcorregut un mes des de la publicació de l'orde per la qual s'estima totalment o parcialment la incorporació d'un centre al règim de concerts o la pròrroga o modificació del concert, sense que la titularitat del centre haja presentat, sense causa justificada, la documentació que s'especifica en l'apartat sèptim de l'Orde de 29 de desembre de 2004, esta perdrà el dret a la subscripció del corresponent document administratiu de concert, sense perjuí que puga tornar a iniciar un expedient nou, en el temps i la forma establits, per a qualsevol altre curs acadèmic posterior.
Sèptim
Les renovacions, incorporacions, pròrrogues i modificacions de concerts que es resolen per la present orde s'han de formalitzar en els corresponents documents administratius, d'acord amb els models aprovats per l'Orde de 29 de desembre de 2004 i modificats per l'Orde de 8 de maig de 2007, de la Conselleria de Cultura, Educació i Esport, per la qual s'establix el procediment que han de seguir els centres docents de la Comunitat Valenciana per a sol·licitar la modificació o incorporació al règim de concerts educatius en règim singular corresponent al primer curs de Batxillerat, i per la qual es modifiquen els models de sol·licituds i documents administratius aprovats per l'Orde de 29 de desembre de 2004 (DOCV núm. 5.510, d'11.05.2007), en el mes següent a la publicació de la present orde, en les dependències de la direcció territorial competent en matèria educativa corresponent. A este efecte, els directors territorials hauran de notificar a les persones interessades el dia i l'hora en què hagen de subscriure el document administratiu, que haurà de ser firmat pel director territorial d'Educació corresponent i el titular del centre docent privat o persona que exercisca la representació legal.
Si el titular del centre docent, sense causa justificada, no subscriu el document administratiu dins del termini establit, perdrà el dret a la subscripció d'este.
Octau
Les resolucions dels expedients d'incorporació, pròrroga i modificació dels concerts educatius continguts en la present orde s'inscriuran en el Registre de Centres Docents de la Comunitat Valenciana.
Nové
En els annexos que acompanyen la present orde, s'indiquen els centres educatius objecte de la resolució en cada un dels supòsits següents:
-Annex I. Incorporacions i modificacions dels concerts educatius de les etapes corresponents a Educació Infantil (segon cicle), Educació Especial, Educació Primària i Educació Secundària Obligatòria.
-Annex II. Incorporacions i modificacions dels concerts singulars de Batxillerat i Cicles Formatius.
-Annex III. Pròrrogues dels concerts provisionals.
En cada un dels annexos s'indiquen el total d'unitats concertades en el curs 2007/2008, en el nivell que es tracte i el total d'unitats concertades per al curs 2008/2009, d'acord amb les modificacions introduïdes en la present orde.
Deu
Les unitats estimades per a l'accés al concert provisional, així com els concerts que s'emparen en autoritzacions també de caràcter provisional, tindran una duració limitada al curs 2008/2009.
Onze
La present orde produirà efectes a partir de l'inici del curs 2008/2009.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
1. El recurs de reposició s'ha d'interposar davant del conseller d'Educació en el termini d'un mes a comptar de l'endemà de la seua notificació o publicació, segons corresponga.
2. El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació segons corresponga.
València, 22 de juliol de 2008
El conseller d'Educació,
ALEJANDRO FONT DE MORA TURÓN